Polisie fnuik vermeende rowers | Maroela Media
Polisie fnuik vermeende rowers
Vyf mense is Vrydagoggend in Soweto in Gauteng in hegtenis geneem terwyl hulle glo op pad was om 'n sportwinkel te beroof.
"Die polisie het 'n wenk ontvang dat 'n groep mans beplan om 'n winkel in Krugersdorp te beroof," het ao Kay Makhubela, woordvoerder van die polisie in Gauteng, gesê. "Die polisie het ses mans aangekeer toe hulle in 'n kombi geklim het."
Een man het 'n sak laat val en weggehardloop. Die ander vyf is toe deursoek. Die polisie het beslag gelê op ongelisensieerde vuurwapens van twee van die mans en 'n bedrag kontant van een van die ander mans.